text: Café med ansatte fra 18 forskellige lande fik pris
  07 oktober 2015 kl. 19.59
  Caféen Dronning Louise i Esbjerg har i årevis markeret sig som en meget rummelig arbejdsplads. Det fik den onsdag aften en pris for.
  Dronning Louise har 85 ansatte, der kommer fra 18 forskellige nationer. Mange af de ansatte er socialt svage, fysisk svage, psykisk syge eller flygtninge.
  Men der er plads til alle på Dronning Louise, hvor de som regel er i virksomhedspraktik og får en slags førstehjælps-kursus i det danske arbejdsmarked, det danske sprog og den danske kultur.
  Og det gør caféen så godt, at den onsdag aften fik den fornemme CSR-pris af prins Joachim.
  CRS-prisen går til virksomheder, der tager et stort socialt ansvar på sig.
  
  Øvrige vindere var:
  Honour Prize: Mo IbrahimPartnership Prize: SOS Børnebyerne, Ingeniører Uden Grænser, Solar Group & SiemensAbroad Prize: NeutralDiversity Prize: Ecco SkoPeople Prize: FaktaEnvironment Prize: De Forenende DampvaskerierStrategy Prize: Egetæpper
  
  